ΑΣΚ Ρίγα

Η ΑΣΚ Ρίγα (λετονικά: Rīgas ASK, αγγλικά: ASK Riga) είναι πρώην λετονική ομάδα καλαθοσφαίρισης με έδρα τη Ρίγα, η οποία υπήρξε η πρώτη πρωταθλήτρια Ευρώπης, κατακτώντας τρεις συνεχόμενους τίτλους από το 1958 ως το 1960.European club champions: 1958-2014 Τα αρχικά ASK σημαίνουν Army Sports Club (Στρατιωτικός Αθλητικός Σύλλογος).

 Ιστορία 
Η ΑΣΚ Ρίγα υπήρξε η πρώτη πρωταθλήτρια Ευρώπης σε διασυλλογικό επίπεδο, κερδίζοντας και στους δύο αγώνες του διπλού τελικού τη βουλγάρικη Ακαντέμικ Σόφιας.Champions Cup 1958 - Linguasport Οι Λετονοί επανέλαβαν την επιτυχία τους την επόμενη χρονιά με τον ίδιο αντίπαλο,Men Basketball 2nd European Champions Cup 1959 ενώ το 1959-60 κέρδισαν στον τελικό τη γεωργιανή Ντιναμό Τιφλίδας.Champions Cup 1959-60 - Linguasport

Το 1960-61, η ΑΣΚ απέκλεισε στην προημιτελική φάση τη Χάποελ Τελ Αβίβ από το Ισραήλ και στους ημιτελικούς την ισπανική Ρεάλ Μαδρίτης, αλλά στους τελικούς ηττήθηκε αρχικά με 87-62 από την ΤΣΣΚΑ Μόσχας, μην καταφέρνοντας να καλύψει τη διαφορά στον επαναληπτικό, όπου κέρδισε με 66-61.1960–61 FIBA European Champions Cup

Ο Αλεξάντερ Γκομέλσκι, ο οποίος υπήρξε προπονητής της ομάδας από το 1953, συνέχισε στην ομάδα της ΤΣΣΚΑ Μόσχας το 1966. Η λετονική ομάδα παρέμεινε ανταγωνιστική στο πρωτάθλημα της Σοβιετικής Ένωσης μέχρι τις αρχές της δεκαετίας του '90.

Η ομάδα διαλύθηκε και ανασυγκροτήθηκε στις 23 Μαρτίου 2006, με τη βοήθεια του δημοτικού συμβουλίου της Ρίγας, του Στρατού της Λετονίας και κάποιων χορηγών, με νέα έδρα την Αρένα Ρίγα. Στην πρώτη της χρονιά, η ομάδα έφθασε στους προημιτελικούς της Βαλτικής Λίγκας και του Eurocup.ASK Riga | EuroCup (2007) | FIBA Europe

Το 2006-07, με τον Τόρεϊ Μπραγκς, τον Σάντις Βάλτερς, τον Ράιτις Γκραφς, τον Σάντις Μπόυσκεβιτς και τον Κέρτις Μίλατζ στη σύνθεση της, η ΑΣΚ κατέκτησε το πρωτάθλημα Λετονίας, κερδίζοντας τη Βέντσπιλς με 4-2 στη σειρά των τελικών.ASK Rīga – LBL – Basket.lv Την επόμενη σεζόν, έφθασε και πάλι στον τελικό του λετονικού πρωταθλήματος και κατέκτησε την τρίτη θέση στη Βαλτική Λίγκα.

Μετά τη σεζόν 2008-09, η ΑΣΚ Ρίγα διαλύθηκε, λόγω χρεών ύψους 1,4 εκατομμυρίων λατς, με την ανακοίνωση της οριστικής διάλυσης να πραγματοποιείται στις 15 Σεπτεμβρίου 2009.Pasludināts "ASK Rīga" maksātnespējas process

 Τίτλοι και διακρίσεις
 Εγχώριοι 
 Πρωταθλήματα Σοβιετικής Ένωσης (3) :
1954-55, 1956-57, 1957-58

 Φιναλίστ Πρωταθλήματος Σοβιετικής Ένωσης (2):
1961-62, 1963-64

 Πρωταθλήματα Λετονίας (1):
2006-07

 Φιναλίστ Πρωταθλήματος Λετονίας (1):
2007-08

 Διεθνείς 

 Ευρωπαϊκά Πρωταθλήματα (Ευρωλίγκα) (3):
1957-58, 1958-59, 1959-60

 Φιναλίστ Ευρωπαϊκών Πρωταθλημάτων (Ευρωλίγκα) (1):
1960-61

Παραπομπές

 Πηγές 
 ASK RIGA - Welcome to Eurocup
 ASK Riga basketball, News, Roster, Rumors, Stats, Awards

Κατηγορία:Λετονικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ομάδων καλαθοσφαίρισης το 2004
Ριγα